[{"text_idx": "#000000", "text": "Koloreek berebiziko garrantzia dute diseinuan eta sorkuntzan, adierazi nahi denaren izaera erabat aldatzeraino, hauen arabera."}, {"text_idx": "#000001", "text": "Gainera, kolore bakoitzak hainbat aldaera izan ditzake, hotzak, beroak, elkarren arteko konbinazioak... Hemen behean adibide batzuk besterik ez ditut adierazi, eta idatzi dudanarekin ados ez egotea ederra litzateke \ud83d\ude09"}, {"text_idx": "#000002", "text": "Gizakiak izena jarri zion lehen kolorea ote da? Pentsatu gabe edozein kolore esateko eskatzen digutenean askotan esaten dugun kolorea, nahiz eta gehien gustatzen zaiguna ez izan."}, {"text_idx": "#000004", "text": "Grina guztien kolorea, maitasunetik gorrotora. Erregeen eta komunismoaren kolorea, poza eta arriskua adierazi ditzake. Gelditzea edo aktibatzea. Odola. Heriotza edo bizitza!"}, {"text_idx": "#000005", "text": "Gehien atsegin zaigun kolorea ote den galdetu genezake, batzuetan hala dirudi... Leku askotan ikusten dugu kolore hau, baina ez jaki eta edarietan! Urdina hotza izan liteke, baina baita lasaigarria ere."}, {"text_idx": "#000007", "text": "Badirudi grina eta pasiotik at, sentimendu lasaiak eta zintzoak indartzen dituela kolore honek. Kultura askotan urdina jainkoaren kolorea izan ohi da."}, {"text_idx": "#000010", "text": "Askori ez zaio berdea atsegin, agian soilik kolorean pentsatzen dutelako, eta ez naturan? Berdea oso aldakorra da, urdin eta horiaren artean sortzen baita, eta urdin tanta batek berdearen izaera asko aldatzen baitu. Ni berdea sentitzen naiz..."}, {"text_idx": "#000011", "text": "Beltza kolorea al da? Boterea, indarkeria eta heriotza. Gazte eta moda diseinatzaileen kolore gogokoena. Elegantzia, modako kolorea. Ezezkoaren kolorea. Amaiera: maitasunetik gorrotora."}, {"text_idx": "#000014", "text": "Kolorea ote? argiaren batura da, kolore guztien helmuga. Kolorerik perfektuena. Zuria beti dago laguntzen, osatzen, eta gainontzeko koloreei espazioa ematen."}, {"text_idx": "#000017", "text": "Jolasa, urrea, eguzkia, mugimendua, garratza."}, {"text_idx": "#000019", "text": "Kolore primarioa da horia, gorria eta urdinarekin batera. Hori kolorea urrea adierazi nahi denean erabiltzen dugu, izarren diztira, altxorrak edo eguzkia. Baina hala ere badirudi ez dela kolorerik gogokoena."}, {"text_idx": "#000022", "text": "Misterioa, teologia, feminismoa, eta gaur egun teknologia berriak."}, {"text_idx": "#000023", "text": "Gaur egun batez ere feminismoa, emea edo teknologiarekin lotutako irudietako logotipoetan erabili ohi dugu."}, {"text_idx": "#000025", "text": "Kursia, eskandalosoa. Arrosa femeninotik arrosa maskulinora. Delikatua, goxoa, txikia, leuna..."}, {"text_idx": "#000027", "text": "Bazenekien garai batean arrosa kolorea gizonezkoen kolorea zela? Gorri koloreak maskulinitatea adierazten zuen garaietan haur txiki mutilentzat gorri txikia erabiltzen zen, arrosa."}, {"text_idx": "#000028", "text": "Gaur egun gure alabentzat kolore agresiboegia, esango nuke."}, {"text_idx": "#000029", "text": "Agian hauek ere gustatuko zaizkizu:\nDeitu edo idatzi, zer nahiago?"}, {"text_idx": "#000031", "text": "Deitu edo idatzi, zer nahiago?"}]